Nos, hányadikba jártok? Másodikba. Tizedikbe. Elsőbe. Én nyolcadikos voltam,
amikor megtanultam programozni. Az első számítógépemet 6-ikos koromban kaptam.
Izgalmas, hogy megoldom az emberek bajait. Kifejezheted magad, építhetsz dolgokat
egy ötletből. Az informatika az alapja sok dolognak, amivel az egyetemisták
és diplomások a következő 20-30 évben foglalkoznak majd. Azért szeretem a
programozást, mert embereken segítek vele. Építhetek valamit, ami megkönnyíti az
emberek életét. Ez áll a legközelebb ahhoz hogy szupererőd van. Elkezdeni
a legfontosabb. Én is kezdő vagyok, és azt szeretném, ha velem tanulnátok.
Van kedvenc videójátékotok, amit mindig el akartatok készíteni? Nos, most elkezdünk
játékot készíteni a Play Lab segítségével. A jó játéknak van sztorija, és minden
sztorinak van szereplője, aki beszél, mozog, kapcsolódik másokhoz, esetleg
pontot szerez a játék szabályai alapján. Ma azt tanuljuk, hogy kell ezeket csinálni
jópofa szereplőkkel, boszorkányokkal, zombikkal, idegenekkel és állatokkal, majd
építünk egy játékot a semmiből, amit meg lehet osztani és telefonon játszani.
A képernyő 3 fő részre van osztva. Balra van a játéktér, ahol a program fog futni.
Az egyes szintekhez tartozó utasítások ez alatt vannak. A középső terület
az eszköztár, és ezek a kockák itt mind a kód darabjai. A jobb oldali fehér rész
a munkaterület, itt építjük meg a programot.
Kezdetnek, a kockáitokat a narancssárga "when run" kockához kell kapcsolni. Több
kockát összeköthetsz egymással úgy, hogy addig húzod, amíg meglátod a sárga vonalat
mert akkor összekapcsolódnak.
Ebben az első feladatban a szereplőnk pingvin, és azt fogja mondani "Hello!", ha
a "say" kockát áthúzzuk a "when run" alá, és beírjuk: "Hello." Mozgathatjuk is
a pingvint a "move right" és "move left" kockákkal. Ha a kockák a helyükön vannak,
nyomd meg a "run" gombot, és meglátod, mit programoztál. Kezdd el, és a végén
megalkothatod a saját játékod mindenféle játékossal, akik kapcsolódnak egymáshoz,
búsak, vidámak lesznek, pontot szereznek, tűzlabdát dobnak vagy eltüntetik egymást.
Ez mind rajtad múlik, és a játékon, amit alkotni akarsz.